חיים זיכרמן

חיים זיכרמן (נולד בי"ח בטבת תשל"ט, 17 בינואר 1979) הוא דוקטור למשפטים, ראש בית הספר לנדל"ן בקריה האקדמית אונו וחוקר החברה החרדית בישראל.

זיכרמן מרצה בכיר בפקולטה למשפטים, עוסק בדיני מקרקעין ובמשפט ציבורי, בפרט בסוגיות דת מדינה. הוא מייעץ לגופים ממשלתיים וציבוריים בתחומים משפטיים וחברתיים הנוגעים לקהילה החרדית בישראל ומפרסם מאמרים פובליציסטיים בנושא זה.

==ביוגרפיה==
נולד וגדל בירושלים במשפחה חרדית ליטאית. בשנת 1992 החל ללמוד בישיבת קול תורה ולאחר מכן בישיבת בית מתתיהו. בשנת 2000 נישא ולאחר נישואיו למד בכולל לשם הסמכה לרבנות. שירת ברבנות הצבאית ולאחר מכן במילואים באכ"א ובחיל חינוך.

===פעילות אקדמית ומחקרית===
בשנת 2004 החל לימודי משפטים בקריה האקדמית אונו, ובשנת 2007 קיבל בה תואר ראשון. התמחה במשרד עורכי דין הרצוג, פוקס, נאמן. למד לתואר שני באוניברסיטת בר-אילן וסיים בהצטיינות בשנת 2010. בשנת 2013 קיבל תואר ד"ר מאוניברסיטת בר-אילן על עבודה בנושא "פיצוי הפקעת נכסים על כלכליים", שחקרה את הסדרי הפיצוי בעקבות תוכנית ההתנתקות מגוש קטיף והגדירה את קיומם של "נכסי רשת ביטחון". העבודה זכתה בפרס חשין כ"בעלת תרומה של ממש לפיתוח המשפט בישראל".

החל משנת 2008 משמש מרצה בפקולטה למשפטים בקריה האקדמית אונו בענפי משפט חוקתי ודיני קניין. בשנת 2014 פרסם את הספר "שחור כחול-לבן" בהוצאת ידיעות ספרים העוסק בחרדיות הישראלית. הספר נועד, כדברי מחברו, "להכיר לקורא את החברה החרדית, תוך התבוננות אינטימית אך אובייקטיבית, ככל הניתן".
ב-2010 עד 2014 כיהן לסירוגין כחוקר במכון הישראלי לדמוקרטיה, ופרסם במכון עם פרופ׳ ידידיה שטרן נייר עמדה למתווה לגיוס תלמידי הישיבות. בשנת 2015 ייסד יחד עם אלי פלאי את המכון החרדי למחקרי מדיניות אותו אף ניהל, ובמסגרתו ערך דו״ח של תוכנית אסטרטגית לדיור לאוכלוסייה החרדית לבקשת משרד הבינוי והשיכון<ref></ref>, ב-2016 נתמנה למנהל אקדמי של הקמפוס החרדי - הקריה האקדמית אונו בירושלים ובאור יהודה.

בין השנים 2013–2017 שימש עורך אורח בכתב העת "תרבות דמוקרטית" היוצא לאור על ידי אוניברסיטת בר-אילן. בין השנים 2016–2018 שימש עורך אורח בכתב העת "משפט חברה ותרבות" היוצא לאור על ידי הפקולטה למשפטים באוניברסיטת תל אביב. נוסף על כך מלמד זיכרמן כמורה מן החוץ בפקולטה למשפטים באוניברסיטת תל אביב.

בשנת 2023 יצא לאור ספרם של זיכרמן ופרופ' גדעון ספיר "שומרי החומות - בג"ץ והחברה החרדית".

===פעילות ציבורית===
בשנת 2009 שימש כחוקר ועוזר ראשי בוועדת החקירה הממלכתית בנושא מפוני גוש קטיף (ועדת מצא). בשנים 2011–2012 היה יועץ מקצועי למנהל רשות מקרקעי ישראל בנצי ליברמן. בשנת 2012 היה מנהל תוכן בוועדה לקידום השוויון בנטל (ועדת פלסנר) שעסקה בסוגיית גיוס החרדים לצה"ל. באותה תקופה ייצג בבג"ץ את המשיבים לעתירה שבקשה לכפות לימודי ליבה על המוסדות החרדיים. בשנת 2014 שימש כמזכיר הוועדה שמינה יו״ר מועצת מקרקעי ישראל לשמיעת התייחסויות לפיצוי תושבי כפר שלם. החל משנת 2018 דיין בבית הדין המשמעתי הארצי של לשכת עורכי הדין. החל משנת 2018 חבר הוועדה המייעצת לרשות השירות הלאומי-אזרחי.

=== בטלוויזיה ===
במאי 2023 השתתף בתוכנית הטלוויזיה התיעודית "מדורות השבטים" של כאן 11<ref></ref>.

==משפחתו==
אביו, הרב דוד זיכרמן, הוא ממנהיגי "הפלג הירושלמי" והיה ממקורבי הרב שמואל אוירבך. חיים זיכרמן מתגורר בפתח תקווה, נשוי (בשנית) לנעמי ואב לחמישה ילדים.

==קישורים חיצוניים==

* [http://www.ono.ac.il/lecturer/דר-זיכרמן-חיים/ ד"ר חיים זיכרמן] באתר הקריה האקדמית אונו
* סיון רהב מאיר [http://www.kikarhashabat.co.il/שאלת-זיכרמן.html שאלת זיכרמן], ידיעות אחרונות וכיכר השבת, 15.2.2014
* יאיר שלג, [http://musaf-shabbat.com/2014/04/27/חרדי-ישראלי-יאיר-שלג/ חרדי ישראלי], מקור ראשון, 27.4.2014
* 

מכּתביו:
* חיים זיכרמן, [http://www.hasanegor.co.il/AllSites/263/Assets/maamar175.pdf השפעת המעורבות התקשורתית על גזר הדין של עבריינים מפורסמים], הסניגור, אוקטובר 2010
* חיים זיכרמן ולי כהנר, [https://www.idi.org.il/media/4911/00886012.pdf חרדיות מודרנית - מעמד ביניים חרדי בישראל], המכון הישראלי לדמוקרטיה, 2012
* חיים זיכרמן - עורך, [https://machon.org.il/wp-content/uploads/2016/03/housing-plan-full-book.pdf תוכנית אסטרטגית לדיור לאוכלוסייה החרדית, 2016-2035], משרד הבינוי והשיכון והמכון החרדי למחקרי מדיניות, 2016
* חיים זיכרמן, [https://www.jstor.org/stable/26272310?seq=1#page_scan_tab_contents חרדיות ישראלית בשלוש מערכות], תרבות דמוקרטית, 2017
* חיים זיכרמן, [https://law.tau.ac.il/sites/law.tau.ac.il/files/media_server/law_heb/Article/Zicherman.pdf משפט אחד יהיה לכם: העימות המשולש של החברה החרדית עם מערכת המשפט הישראלית], משפט חברה ותרבות, 2018

מהרצאותיו:
* 
* 
* 

==הערות שוליים==

קטגוריה:מנהלי מוסדות אקדמיים ישראלים
קטגוריה:עורכי דין ישראלים
קטגוריה:חרדים ישראלים
קטגוריה:בוגרי ישיבת בית מתתיהו
קטגוריה:חיילי הרבנות הצבאית
קטגוריה:סגל הקריה האקדמית אונו: משפטים
קטגוריה:בוגרי ישיבת קול תורה
קטגוריה:בוגרי הקריה האקדמית אונו: משפטים
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1979
קטגוריה:חוקרי החברה החרדית